છેલ્લાં બે દિવસથી રાત્રિના સમયે વાતાવરણ ઠંડુ અને મળસ્કે ઠંડીનો ચમકારો અનુભવાય છે, તેની સાથે સુરતીલાલાઓ મોર્નિંગવોક અને ત્યારબાદ તેમની ખાણીપીણીની આદત મુજબ લોચાની મજા ઉઠવતા જોવા મળે છે. હવામાનખાતાએ આજરોજ સુરતમાં અધિકતમ તાપમાન 34 ડિગ્રી નોંધ્યું છે. સાથેસાથે દિવસભર શહેર વિસ્તારમાં 3 કિલોમીટરની ઝડપે ફૂંકાતા પવનોને કારણે પણ બપોરના સમયે સીધા તડકામાંથી રાહત મળી છે. જ્યારે નવસારી, વલસાડ અને ડાંગ જિલ્લામાં ઠંડીની સિઝન જામી ગઈ છે.